Burinieks - Vikipēdija

# Burinieks

### Vikipēdijas raksts

Burinieks jeb buru kuģis ir kuģis, kurš pārvietojas ar vēja palīdzību.

Parasts koka kuteris gaitā

Vēsturiski buru kuģi bija pamata transporta līdzekļi, kurus, pirms tika izgatavota pirmā funkcionējošā tvaika mašīna, izmantoja, lai pārvarētu lielas distances pa ūdeni (piemēram, upēm, ezeriem, okeāniem). Tie tika izmantoti, lai pārvadātu kravu, pasažierus, pastu, piegādes utt. Modernajā pasaulē buru kuģi ir mazāk izplatīti, bet tos vēl joprojām izmanto dažās pasaules daļās, piemēram, Indijas okeānā, kā tirdzniecības kuģus. Jaunattīstītajās valstīs mazas buru laivas vēl joprojām izmanto zvejniecībā. Ir arī daudz lielu tradicionāli tekelētu buru (tall ship) mācību kuģu, kuri nodrošina atpūtas burāšanu.

Buru kuģus lietoja arī militārām vajadzībām, īpaši buru laikmetā. Spāņu konvojiem, kuri veda atpakaļ zeltu un sudrabu no jaunatklātās Amerikas, vajadzēja aizsardzību pret pirātiem un privātiem kuģiem, kuriem kādas valsts valdība bija devusi atļauju uzbrukt un sagrābt kravu no citas valsts kuģa (privateer). Lielas jūras kaujas tika izcīnītas starp Apvienoto Karalisti, Franciju, Spāniju un Nīderlandi.

Ir daudz buru kuģu tipu, bet visiem kopīgas ir dažas pamata daļas. Katram buru kuģim ir korpuss; takelāža; vismaz viens masts, kas tur buras, kuras savukārt dzen kuģi uz priekšu. Balasts nospiež uz leju kuģa dibenu tā, lai vējš kuģi neaiznestu projām. Kādreiz pastāvēja nosacījums, ka tikai peldlīdzeklis ar trīs vai vairāk mastiem var tikt saukts par kuģi, bet viena vai divu mastu peldlīdzekļi jāsauc par laivām, bet šobrīd šim "nerakstītajam likumam" tiek pievērsta maza vērība.

Buru kuģis uz enkura

Komanda, kura buro ar kuģi, tiek saukta par jūrniekiem. Viņi pēc kārtas "nes sardzi". Daži buru kuģi lieto tradicionālos kuģa zvanus, lai izziņotu laiku un regulētu sardzes sistēmu.

Okeāna "pārgājieni" ar buru kuģi var aizņemt vairākus mēnešus. Plaši izplatītas briesmas ir nokļūt bezvējā vai tikt aizpūstam no kursa stipras vētras dēļ. Spēcīga vētra var iznīcināt kuģi un visu komandu uz tā.

Buru kuģi var nest tikai noteiktu daudzumu apgādes savās tilpnēs, tāpēc tiem gari reisi jāplāno uzmanīgi, paredzot daudzas apstāšanās, lai uzņemtu provīziju un dienās pirms saldūdens iegūšanas iekārtu izgatavošanas — arī saldūdeni.

Buru kuģi 19.gs. laikā aizvietoja tvaikonis. Savukārt tvaikoņus ar tvaika mašīnu nomainīja kuģi ar tvaika turbīnu un dīzeļdzinēju. Mūsdienu kravas kuģis ir ātrāks un uzticamāks nekā buru kuģis, jo tam nav jāpaļaujas uz burām vai vēja untumiem. Tomēr buru kuģus vēl joprojām lieto daudzās pasaules daļās gan atpūtai, gan darbam.

## [izmainīt šo sadaļu] Buru kuģu tipi

Minot buru kuģu tipus, tiek lietots ļoti daudz nosaukumu, un daudzi no tiem laika gaitā ir mainījuši savu nozīmi.

Līnijkuģis INS Tarangini

- barka — vismaz trīs masti; pirmajiem diviem taisnas buras, pēdējam — slīpas
- barkentīna
- briga — divi masti, taisnas buras
- brigantīna — divi masti
- karavela
- kliperis
- koge — būvēta no plankām ar vienu mastu un taisnām burām
- korvete
- kuteris
- fregate
- galeona
- džonka
- kečs — divi masti, bezammasts pirms stūres statņa
- šoneris — buras izvietotas galvenokārt gar ķīli, bet ne perpendikulāri tam, divi vai vairāk masti, aizmugures masti tikpat augsti, cik galvenais masts
- līnijkuģis — liels kara kuģis, trīs (dažreiz četri) masti un bugsprits
- slūpjahta
- šebeka
- jolla — divi masti, bezammasts aiz stūres statņa
- katamarāns

Saturs iegūts no "http://lv.wikipedia.org../../../b/u/r/Burinieks.html"

Kategorijas: Jūrniecība | Kuģu tipi

##### Views

- Raksts
- Diskusija
- Pašreizējā versija

##### Meklēt